Yoro Ly

Yoro Lamine Ly (27. elokuuta 1988 Pikine – 23. marraskuuta 2025) oli senegalilainen jalkapalloilija. Hän edusti kaudella 2016 Suomen Veikkausliigassa Tampereen Ilvestä ja on pelannut myös Armenian, Israelin, Portugalin sekä Latvian pääsarjoissa. Oikeajalkainen Ly oli pelipaikaltaan laitahyökkääjä.

 Seurajoukkueura 
Ly aloitti uransa Senegalin valioliigan ASC Niarry Tallyssa, jossa hän pelasi vuosina 2009–2011 15 ottelua onnistuen kolmesti maalinteossa. Vuodet 2011–2014 Ly edusti Armenian jalkapalloliigan Shirak FC:tä, jossa hän onnistui 22 kertaa maalinteossa 62 pelaamassaan ottelussa. Kaudella 2012–2013 hän voitti seuran kanssa liigan mestaruuden ja kaudella 2011–2012 Armenian cupin.http://us.soccerway.com/players/yoro-lamien-ly/130761/ Vuonna 2013 Ly oli lainalla Israelin Ligat ha'Alin Bnei Yehuda Tel Avivissa.

Elokuussa 2014 Ly siirtyi Portugalin Primeira Ligan Boavistaan. Hän pelasi kaudella 2014–2015 kuudessa Primeira Ligan ottelussa. Huhtikuussa 2015 Ly siirtyi loppuvuoden kattavalla lainasopimuksella Latvian Virslīgan BFC Daugavpilsiin, jossa hän pelasi neljässä ottelussa tehden yhden maalin.

Elokuussa 2016 Ly siirtyi 1+1-vuotisella sopimuksella Suomen Veikkausliigan Tampereen Ilvekseen.http://ilvesedustus.fi/ilves-senegalilainen-yoro-ly-sopimukseen/  Hän debytoi Veikkausliigassa jo seuraavana päivänä Turun Interiä vastaan. Avausmaalinsa Ly laukoi kolmannessa Veikkausliiga-ottelussaan elokuussa 2016 Helsingin IFK:ta vastaan.

 Maajoukkueura 
Ly debytoi Senegalin jalkapallomaajoukkueessa toukokuussa 2010 ystävyysottelussa Meksikoa vastaan. Se on hänen ainoa maaottelunsa.

 Saavutukset 
Shirak FC
Armenian jalkapalloliiga: 2012–2013
Armenian cup: 2011–2012

 Lähteet 

Luokka:Senegalilaiset jalkapalloilijat
Luokka:Vuonna 1988 syntyneet
Luokka:Vuonna 2025 kuolleet